CELEX: 62019CN0268
Language: fi
Date: 2019-03-29 00:00:00
Title: asia C-268/19: Ennakkoratkaisupyyntö, jonka Juzgado de Primera Instancia n.o 7 de Orense (Espanja) on esittänyt 29.3.2019 — UP v. Banco Pastor S.A.U.

15.7.2019   
            
            
               FI
            
            
               Euroopan unionin virallinen lehti
            
            
               C 238/6
            
         
      Ennakkoratkaisupyyntö, jonka Juzgado de Primera Instancia n.o 7 de Orense (Espanja) on esittänyt 29.3.2019 — UP v. Banco Pastor S.A.U.
      (asia C-268/19)
      (2019/C 238/08)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Juzgado de Primera Instancia n.o 7 de Orense
      
         Pääasian asianosaiset
      
      
         Kantaja: UP
      
         Vastaaja: Banco Pastor S.A.U.
      
         Ennakkoratkaisukysymykset
      
      
                  1)
               
               
                  Onko direktiivin 93/13 (1) 6 artiklan 1 kohdassa vahvistetun sitomattomuuden vaikutusta tulkittava siten, että se estää kuluttajan ja elinkeinonharjoittajan välillä kohtuuttoman ehdon muuttamisesta tehdyn sopimuksen pätevyyden, jos a) kohtuutonta ehtoa ei ollut sopimusta tehtäessä vielä todettu pätemättömäksi, sitä ei ollut myöskään todettu vaikutuksettomaksi eikä kuluttajalle ollut ilmoitettu, että se saatettaisiin mahdollisesti myöhemmin todeta kohtuuttomaksi, ja jos b) kyseinen muutettu sopimus ei ole sovinnon luonteinen? Onko kyseisen sopimuksen pätevyyden kannalta tällaisessa tilanteessa merkitystä sillä, että kuluttaja on neuvotellut muutoksen sisällöstä?
               
            
                  2)
               
               
                  Onko direktiivin 93/13 3 artiklan 1 ja 4 kohtaa tulkittava siten, että jotta kuluttajan ja elinkeinonharjoittajan välisellä sopimuksella vahvistettua ehtoa, jolla muutetaan aikaisempaa kohtuutonta ehtoa, voidaan pitää avoimena, edellytetään, että kuluttajalle on ilmoitettu muutettua sopimusta tehtäessä alkuperäisen ehdon kohtuuttomuudesta tai tilanteen mukaan siitä mahdollisuudesta, että se todetaan kohtuuttomaksi? Merkitseekö tässä yhteydessä se, että uudesta ehdosta on neuvoteltu erikseen, joka tapauksessa sitä, että sen kohtuuttomuutta ei voida valvoa?
               
            
         (1)  Kuluttajasopimusten kohtuuttomista ehdoista 5.4.1993 annettu neuvoston direktiivi 93/13/ETY (EYVL 1993, L 95, s. 29).